ΥΠΟΥΡΓΟΥΣ 1) ΔΗΜΟΣΙΑΣ ΤΑΞΕΩΣ 2) ΓΕΩΡΓΙΑΣ 3) ΕΣΩΤΕΡΙΚΩΝ Ὁ Σύνδεσμος τῶν ἐν Ἀθήναις Ἀμφικλειέων διά τοῦ ὑπ᾿ ἀριθ. 16/28-6-1977 ἐγγράφου του πρός τόν ἐξ Ὑμῶν Ὑπουργόν Δημοσίας Τάξεως ἐζήτησε τήν ἐγκατάστασιν Πυροσβεστικῆς Ὑπηρεσίας εἰς Ἀμφίκλειαν. Δέν γνωρίζω ἐάν ὑπῆρξεν ἀπάντησις ἀλλά πιθανολογῶ ὅτι αὔτη θά ἦτο ἤ θά εἶναι ἀρνητική, διότι ἀρνητική ὑπῆρξεν ἡ ἀπάντησις εἰς παρόμοιον αἴτημα τοῦ Δήμου Ἀταλάντης μέ τήν δικαιολογίαν ἀνυπαρξίας σχετικῶν πιστώσεων. Ἐν ὄψει τόσον τῶν ἐπιμόνων σχετικῶν αἰτημάτων τῶν Δήμων Ἀταλάντης καί Ἀμφικλείας καί τῆς δι᾿ οἰκονομικούς λόγους ἀρνήσεως τοῦ Ὑπουργείου Δημοσίας Τάξεως ὅσον καί τῶν ἐκτεταμένων καταστροφῶν πολυτίμων δασῶν τῶν περιφερειῶν Ἀμφικλείας καί Ἀταλάντης ἐκ τῶν μεγάλων πυρκαϊῶν, θεωρῶ τόν ἑαυτόν μου ὑποχρεωμένον νά ἀπευθυνθῶ πρός Ὑμᾶς καί νά ΕΡΩΤΗΣΩ. 1) Ἐάν ὑπῆρχον ἐγκαταστάσεις Πυροσβεστικῆς Ὑπηρεσίας εἰς Ἀμφίκλειαν καί Ἀταλάντην, θά ὑπῆρχον μεγάλες πιθανότητες ἐγκαίρου κατασβέσεως τῶν πυρκαϊῶν; 2) Ποῖες δαπάνες εἶναι μεγαλύτερες τῆς λειτουργίας τῶν δύο Πυροσβεστικῶν Σταθμῶν ἤ τῆς ἀναδασώσεως τῶν χιλιάδων στρεμμάτων δασικῶν ἐκτάσεων, ἐν συνδυασμῷ πρός τάς ἀνυπολογί¬ - 2 - στους ζημίας τῆς Ἐθνικῆς Οἰκονομίας ἐκ τῆς ἐπί πολλάς δεκαετίας στερήσεως τῶν δασικῶν προϊόντων τῆς μειώσεως τοῦ Τουρισμοῦ, τῆς ἀλλοιώσεως τοῦ τοπείου διά σχηματισμοῦ χειμάρρων καί τῆς ἀλλαγῆς τῶν Κλιματολογικῶν καί Ὑγειονομικῶν συνθηκῶν ἐκ τῆς ἐξαφανίσεως μεγάλης ἐκτάσεως πολυτίμων δασῶν ἐξ ἐλάτων καί πεύκων; εἰς Ἀμφίκλειαν καί Ἀταλάντην, οὕτως ὥστε νά ἀποφευχθοῦν νέες καταστροφές ἀστικῶν, δασικῶν καί ἀγροτικῶν περιουσιῶν ἀλλά καί νά ἐφησυχάσουν οἱ κάτοικοι τῶν δοκιμασθεισῶν περιοχῶν Ἀμφικλείας καί Ἀταλάντης, οἱ ὁποῖοι ἔφθασαν εἰς πραγματικήν ἀπόγνωσιν, ὅταν εἶδαν νά κινδυνεύουν ἀπό τήν φωτιά τά σπίτια τους καί αὐτοί οἱ ἴδιοι.